ועדת החוקה, חוק ומשפט, כנסת 18, פרוטוקול מספר 368, 2011-03-17 09:00

דוד רותם: אני פותח את ישיבת ועדת החוקה, חוק ומשפט.

דוד רותם: על סדר היום הצעת חוק לשכת עורכי הדין (תיקון מס' 35) (בחירות למוסדות הלשכה), התש"ע-2010, הצעתו של חבר הכנסת כרמל שאמה.

דוד רותם: בקשה לרביזיה – הצבעה.

אחמד טיבי: אדוני, ביקשתי רביזיה ואני מבקש להצביע עליה.

דוד רותם: אדוני מוכן לנמק?

דוד רותם: אני לא מצביע בלי נימוקים.

אחמד טיבי: נימקתי את זה בישיבה הקודמת.

דוד רותם: לא, אדוני לא נימק.

אחמד טיבי: נימקתי.

אחמד טיבי: הישיבה הזאת הוזמנה כדי להצביע על הרביזיה שלי.

אחמד טיבי: זה התקנון.

דוד רותם: בקשה לרביזיה והצבעה.

אחמד טיבי: כן.

דוד רותם: אז אתה צריך להסביר לנו על מה אתה רוצה שחברי הכנסת יצביעו.

אחמד טיבי: הצעת החוק, מטרתה לשנות את כללי המשחק ערב הבחירות ואני מתנגד לכך.

אחמד טיבי: ביקשתי רביזיה ואני מבקש להצביע עליה.

דוד רותם: חבר הכנסת הרצוג, יש לך מה להגיד?

יצחק הרצוג: אני תומך.

דוד רותם: זה אני יודע.

דוד רותם: חברת הכנסת אדטו?

רחל אדטו: על הפרק יש בחירות בלשכת עורכי הדין.

דוד רותם: יש לכם הסתייגויות לגבי התוקף.

רחל אדטו: יש לנו הסתייגויות שהעלינו בפעם הקודמת ואנחנו רוצים לרשום את אותן הסתייגויות גם לגבי הרביזיה.

יצחק הרצוג: אני וחברי סיעתי נרשמים להסתייגויות בכל מקרה.

אחמד טיבי: כולנו.

רחל אדטו: גם אנחנו הגשנו.

יצחק הרצוג: אני התנגדתי לחוק הזה במקור עוד בישיבת הממשלה.

דוד רותם: אין שום בעיה.

דוד רותם: אנחנו נציין את זה שחבר הכנסת הרצוג התנגד לחוק הזה גם בהיותו שר.

דוד רותם: זה לא חידוש.

דוד רותם: רבותיי, מי בעד הרביזיה?

דוד רותם: ה צ ב ע ה הרביזיה התקבלה הרביזיה התקבלה.

דוד רותם: ייקבע דיון.

אחמד טיבי: תודה רבה.

דוד רותם: הישיבה נעולה.